Diari Oficial de la Generalitat Valenciana


Sumari del DOGV 8617, del 21-08-2019 (2019/8109)

RESOLUCIÓ número 686, de 5 d'agost de 2019, del director gerent del Consorci Hospitalari Provincial de Castelló, per la qual s'ordena la publicació de la modificació de plantilla i relació de llocs de treball (RLT) del Consorci Hospitalari Provincial de Castelló, de conformitat amb la Resolució número 621, de data 11 de juliol de 2019, de la presidenta del Consell de Govern del Consorci Hospitalari Provincial de Castelló, per la qual s'acorda la laboralització de places vacants de personal funcionari.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8617

Data del DOGV
:   21-08-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/8109


Data del document
:   05-08-2019

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ número 686, de 5 d'agost de 2019, del director gerent del Consorci Hospitalari Provincial de Castelló, per la qual s'ordena la publicació de la modificació de plantilla i relació de llocs de treball (RLT) del Consorci Hospitalari Provincial de Castelló, de conformitat amb la Resolució número 621, de data 11 de juliol de 2019, de la presidenta del Consell de Govern del Consorci Hospitalari Provincial de Castelló, per la qual s'acorda la laboralització de places vacants de personal funcionari. [2019/8109]  
La presidenta del Consell de Govern, en l'exercici de l'habilitació atorgada pel Consell de Govern del Consorci Hospitalari Provincial de Castelló reunit en sessió ordinària de data 30 de gener de 2018, ha resolt la modificació de la plantilla i relació de llocs de treball, modificant la naturalesa jurídica de places i llocs de treball de base, funcionarial, que passen a adoptar naturalesa laboral.  
Considerant que la vigent plantilla i RLT del Consorci Hospitalari Provincial de Castelló va ser publicada en el DOGV número 8023, de 20 d'abril de 2017, amb les correccions contingudes en el DOGV número 8034, de 8 de maig de 2017, així com les modificacions contingudes en el DOGV número 8159, de data 30 d'octubre de 2017, que recull la modificació mitjançant amortització/creació d'11 places de personal laboral, DOGV número 8353 de data 9 d'agost de 2018, que recull la modificació mitjançant amortització/creació de 14 places de personal laboral, DOGV número 836 de data 13 d'agost de 2018, que recull la modificació mitjançant creació de 2 places de personal laboral, el DOGV número 8491 de data 21 de febrer de 2019 que recull la creació de 109 places de personal laboral, així com el DOGV número 8521 de data 30 d'abril de 2019, que publica la modificació de 9 places de naturalesa funcionarial a laboral.  
El DOGV número 8604, d'1 d'agost de 2019, publica l'acord d'homologació dels llocs del Consorci a l'estructura de llocs de la Conselleria de Sanitat Universal i Salut Pública a l'efecte del límit legal del règim retributiu d'aquests llocs i el seu referent a les taules retributives d'institucions sanitàries de la Conselleria de Sanitat Universal i Salut Pública en allò que és procedent quan el global salarial és superior, a l'efecte de la nova classificació retributiva dels llocs de treball del Consorci.  
De conformitat amb les causes taxades de modificació de la naturalesa jurídica per resolució de la presidenta, l'efectivitat d'aquesta s'entén supeditada al fet causant.  
El director gerent del Consorci, en ús de les facultats atribuïdes per l'article 23.c dels estatuts del Consorci, disposa:  
Fer públic en el Diari Oficial de la Generalitat Valenciana la modificació de la plantilla i RLT acordada, que s'incorpora com a annex a la present resolució.  
  
Castelló de la Plana, 5 d'agost de 2019.- El director gerent: Joaquín Sanchís García.  
  
  
Modificació de la plantilla de personal i relació de llocs de treball del Consorci Hospitalari Provincial de Castelló  
  
1. Modificar la plantilla i RPT de personal funcionari i laboral del Consorci Hospitalari Provincial de Castelló amortitzant llocs de personal funcionari i creant llocs de personal laboral en la seua plantilla orgànica.  
1 facultatiu/iva especialista (Traumatologia)  
Subgrup A1  
Sector administració especial  
  
1 facultatiu/iva especialista (Psiquiatria)  
Subgrup A1  
Sector administració especial  
  
1 facultatiu/iva especialista (Psicologia Clínica)  
Subgrup A1  
Sector administració especial  
1 zelador/a amb atenció directa malalt  
Subgrup AP  
Sector administració especial  
  
1 infermer/a de uts. hosp./ Serveis Centrals  
Subgrup A2  
Sector administració especial  
2. Modifica la plantilla orgànica de places del Consorci amb la creació de les següents:  
1 facultatiu/iva especialista (Traumatologia)  
Subgrup A1  
Nivell de titulació: títol de grau, llicenciat o doctor en Medicina i títol d'especialista en Cirurgia Ortopèdica i Traumatologia  
  
1 facultatiu/iva especialista (Psiquiatria)  
Subgrup A1  
Nivell de titulació: títol de grau, llicenciat o doctor en Medicina i títol d'especialista en Psiquiatria  
  
1 facultatiu/iva especialista (Psicologia Clínica)  
Subgrup A1  
Nivell de titulació: títol de grau, llicenciat o doctor i títol d'especialista expedit pel ministeri competent, en l'especialitat de Psicologia Clínica.  
  
1 infermer/a de uts. hosp./ Serveis Centrals  
Subgrup A2  
Nivell de titulació: graduat/ada o diplomat/ada universitari en Infermeria o ajudant tècnic/a sanitari  
  
1 zelador/a amb atenció directa malalt  
Subgrup AP  
Nivell de titulació: certificat d'escolaritat, graduat en ESO o equivalent o programa de qualificació professional inicial. No s'exigeixen requisits específics.  
L'import de les retribucions s'haurà d'entendre actualitzat amb els increments autoritzats per la Llei de pressupostos de la Generalitat Valenciana per a l'exercici 2019, de conformitat amb les taules retributives d'aplicació al personal d'institucions sanitàries de la Conselleria de Sanitat Universal i Salut Pública, en els termes establits en la disposició addicional trenta-unena de la Llei 28/2018, de 28 de desembre, de pressupostos de la Generalitat Valenciana, modificat pel Decret llei 1/2019, de 18 de gener, del Consell, de modificació de la Llei 28/2018, de 28 de desembre, de pressupostos de la Generalitat per a l'exercici 2019, i que impliquen un increment del 2,25 % aplicable sobre els totals per al primer semestre de 2019 i un 0,25 % addicional respecte del segon semestre.